पाएं अपने शहर की ताज़ा ख़बरें और फ्री ई-पेपरडाउनलोड करें
बटाला के गांव सदारंग के एक युवक की नशे के ओवरडोज के कारण मौत हो गई। युवक की मौत की सूचना मिलने पर घर में मातम छा गया। वहीं, पुलिस ने शव को कब्जे में लेकर पोस्टमार्टम के लिए सिविल अस्पताल बटाला भेज दिया है। मृतक का एक भाई और एक बहन है।
मृतक मनप्रीत सिंह (24) के पिता सविंदर सिंह ने बताया कि उसका बेटा मनप्रीत सिंह कंबाइन पर काम करता था। सोमवार शाम वह साढ़े 5 बजे काम से घर लौटा था, लेकिन बाद में फिर कहीं चला गया। काफी समय के बाद भी वह घर वापस नहीं आया। सोमवार रात 9 बजे उन्हें गांव के ही किसी जानकार ने बताया उनका लड़का गांव के बाहर पानी की टंकी के नजदीक बेसुध पड़ा है। मौके पर जाकर देखा तो उनके बेटे के पास एक सिरिंज पड़ी थी।
वह बेसुध हालत में ही मनप्रीत को ले आए। बाद में पता चला कि उसकी सांसें थम चुकी हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn